सांत्वना साह के निधन से 27 वर्ष 4 माह तक एक साथ आकाशवाणी में काम करने वाले डॉ. विजय कुमार मिश्र काफी मर्माहत हैं। डॉ. विजय ने कहा कि हमने अपनी बहन को खो दिया है। हम लोग जब कार्यक्रम के बाहर भी रहते थे, तो वे मुझे विरजू भाई और हम उन्हें चंपा बहन के नाम से ही पुकारते थे। श्री मिश्र ने कहा कि इतने दिनों का साथ टूटना असहनीय जैसा प्रतीत हो रहा है। आकाशवाणी उनके योगदान को हमेशा याद रखेगी। उन्हें मधुर और कर्णप्रिय आवाज से कार्यक्रम खिल जाता था। कार्यक्रम की प्रस्तुति के लिए उनकी मांग की जाती थी। वे अंगिका और हिन्दी की अच्छी जानकार थीं। अंगिका का उच्चारण इस अंदाज में करतीं थी कि जैसे खुद ग्रामीण परिवेश में रहीं हों। अंग्रेजी भाषा में भी उनकी अच्छी पकड़ थी। एक आदर्श, अनूठा और अद्वितीय व्यक्तित्व का अाज अंत हो गया। उन्होंने सांत्वना साह के निधन को व्यक्तिगत क्षति बताया। यहां बता दें कि आकाशवाणी में विरजू भाई और चंपा बहन की उपस्थिति से वहां गौरवपूर्ण वातावरण का निर्माण हो जाता था।